Azərbaycan Respublikasının Prezidenti İlham Əliyev tərəfindən 2017-ci il 18 oktyabr tarixində imzalanmış 1638 nömrəli Fərmana əsasən, “Azəravtoyol” Açıq Səhmdar Cəmiyyəti yenidən təşkil edilərək “Azərbaycan Avtomobil Yolları Dövlət Agentliyi“ yaradıldı.

Dövlət başçısının 2017-ci ilin 19 dekabr tarixində imzaladığı “Azərbaycan Avtomobil Yolları Dövlət Agentliyinin fəaliyyətinin təmin edilməsi haqqında” Fərmanı ilə Agentliyinin Nizamnaməsi və Strukturu təsdiq edildi.

**Azərbaycan Avtomobil Yolları Dövlət Agentliyi tərəfindən**

**2017-ci il ərzində yerinə yetirilmiş işlər**

Prezident İlham Əliyevin sədrliyi ilə 2017-ci ilin 10 yanvar tarixində Nazirlər Kabinetinin 2016-cı ilin sosial-iqtisadi inkişafının yekunlarına və qarşıda duran vəzifələrə həsr olunan iclasında, cənab Prezident iqtisadiyyatın bütün sahələri ilə yanaşı, respublikanın və Bakı şəhərinin avtomobil yollarında yerinə yetirilən işlərdən danışmış və 2 məsələni xüsusi olaraq vurğulayaraq, Azərbaycan Avtomobil Yolları Dövlət Agentliyi (bindan sonra AAYDA) qarşısında konkret tapşırıqlar qoydu.

**1**. **2017-ci ildə 40 kənd və qəsəbələrarası avtomobil yolu layihəsi həyata keçirilsin;**

**2. Bakı şəhərində “Keçmiş “Sovetski” kimi tanınan Azərbaycan Dövlət Akademik Milli Dram Teatrının arxasındakı ərazidə təsdiqlənmiş layihə 2017-ci il ərzində tam icra edilsin.**

2017-ci il ərzində hər 2 tapşırıq uğurla yerinə yetirildi. Belə ki, agentlik tərəfindən nəzərdə tutulan **52** kəndlərarası və Bakı şəhərinin qəsəbələrarası avtomobil yolu layihəsi uğurla icra olundu.

Sovetski" kimi tanınan ərazidə, **birinci mərhələdə** **40 hektar** ərazi boşaldılaraq, **6 hektar** ərazidə **7.1 km** uzunluğunda, asfalt-beton örtüyünün sahəsi **87,6 min m2** təşkil edən Nəriman Nərimanov, Abdulla Şaiq, Balababa Məcidov, Mirzağa Əliyev və Füzuli küçələrinin yenidən qurulması başa çatdırıldı və **may ayının 30-da** Prezident İlham Əliyevin iştirakı ilə açılış mərasimi keçirildi.

**İkinci mərhələdə** isə yol qovşaqlarının tikintisi işləri layihəyə uyğun olaraq başa çatdırıldı və dövlət başçısının iştirakı ilə **avqust ayının 14-də ikinci mərhələnin** açılış mərasimi keçirildi.

İlk dəfə olaraq, agentlik şəhər əhəmiyyətli bu layihədə bütün yeraltı kommunikasiyaların (su, kanalizasiya, yağış kanalizasiyası, qaz, rabitə, elektrik və s) tikintisini öz gücü ilə yerinə yetirdi.

AAYDA tərəfindən **2017-ci il ərzində** uzunluğu **1335.1 km** olan ümumi istifadədə olan avtomobil yolları, Bakı şəhəri və onun qəsəbələrinin avtomobil yolları, prospekt və küçələr tikilib, yenidən qurulub və təmir olunub:

* Respublika əhəmiyyətli - **313.4 km,**
* Yerli əhəmiyyətli - **888.7 km,**
* Bakı şəhər yolları - **133 km.**

**2016-2017-ci illər ərzində** yol təsərrüfatının inkişafı ilə bağlı qəbul edilmiş proqramlar çərçivəsində aparılan islahatlar nəticəsində, **I texniki** dərəcəli avtomobil yollarının uzunluğu 2015-ci ildə **461** km təşkil edirdisə, 1 yanvar 2018-cil tarixinə **324.9 km** artaraq **785.9 km** oldu.

2017-ci il ərzində Respublikamızın ümumi istifadədə olan avtomobil yollarında **15** yeni körpü tikilib, **9-u isə** təmir edilib.

Hesabat ilində ümumi istifadədə olan avtomobil yollarında **13** piyada keçidi tikilərək istismara verilib. Bunlardan **10-u** M-4 Bakı-Şamaxı-Yevlax avtomobil yolunda, **2-i** M-1 Bakı-Quba-Rusiya Federasiyası ilə dövlət sərhədi avtomobil yolunda və **1-i** Zaqatala şəhərində (yeraltı piyada keçidi) tikilərək əhalinin istifadəsinə verilib.

Ümumilikdə 2017-ci il ərzində Prezident İlham Əliyevin imzaladığı **Sərəncamlara** uyğun olaraq, respublikanın **34 rayonunda** **68 layihə**, o cümlədən **14** **respüblika** əhəmiyyətli, **42 kəndlərarası, 10 Bakı şəhərinin qəsəbələrarası** avtomobil yolu layihələri, **1 körpü və 1 yeraltı piyada keçidinin** tikintisi layihəsi üzrə tikinti və yenidənqurma işləri başa çattdırılıb.

Hesabat ilində Bakı şəhərində Pirallahı qəsəbəsini sahillə birləşdirən **422 m** uzunluğunda körpü tikilərək istismara verilib, Binəqədi-Novxanı-Corat avtomobil yolunda dəmiryol xətti və kanal üzərində yerləşən **2 körpü** yenidən qurulub, Hüseyn CavidParkı ərazisində və “Bakı Ağ Şəhər”də **2** yeni piyada keçidi tikilib.

**Prezident İlham Əliyev** ümumilikdə **2017-ci il** ərzində tikintisi başa çatan layihələrdə daxil olmaqla **36 dəfə** avtomobil yolu və yol qurğularının açılış, təməlqoyma və tanışlıq mərasimlərində iştirak edib, öz dəyərli tövsiyyə və tapşırıqlarını verib.

- **Mart ayının 28-də** Saatlı rayonunda uzunluğu 39 km olan Saatlı-Sarıcalar-Qara Nuru-Şirinbəyli-Fətəlikənd-Azadkənd;

- **Aprel ayının 16-da** Yevlax rayonunda uzunluğu 18,0 km olan Salahlı-Balçılı-Ağqıraqlı-Varvara-Cırdaxan;

- **Aprel ayının 16-da** Mingəçevir-Bəhramtəpə avtomobil yolunun uzunluğu 16,5 km olan Mingəçevir-Mingəçevir stansiyası hissəsi;

- **May ayının 16-da Bakı şəhərində** Pirallahı rayonunun Pirallahı qəsəbəsini sahillə birləşdirən, uzunluğu **422 m** olan yeni körpü;

- **May ayının 16-da Bakı şəhərində** Pirallahı rayonunda Pirallahı qəsəbəsinin uzunluğu 8,0 km olan mərkəzi Səməd Vurğun küçəsinin I dərəcəyə uyğun yenidən qurulması;

- **May ayının 30-da Bakı şəhərində Yasamal** rayonunda “Sovetski” adlanan ərazidə uzunluğu 7,1 km-dən çox olan yeni tikilən və yenidən qurulan avtomobil yolları ;

- **İyun ayının 14-də** **Cəbrayıl rayonunun** Cocuq Mərcanlı kəndinə gedən uzunluğu 9,0 km olan yeni avtomobil yolu;

**- İyun ayının 25-də** **Bakı şəhərində** Yusif Səfərov küçəsinə paralel salınan uzunluğu 1,1 km olan 3 hərəkət zolaqlı yeni yolun açılışı.

**- Avqust ayının 2-də** **Bakı şəhərində** Pirşağı-Novxanı, uzunluğu 13,5 km olan 2 hərəkət zolaqlı yeni avtomobil yolu;

**- Avqust ayının 2-də** **Bakı şəhərində** Binəqədi-Novxanı-Corat, uzunluğu 13,7 km olan 2 hərəkət zolaqlı avtomobil yolu;

- **Avqust ayının 3-də** Balakən rayonunun Balakən-Sarıbulaq-Qabaqçöl-Xalatala, uzunluğu 24,5 km olan 2 hərəkət zolaqlı avtomobil yolu;

**- Avqust ayının 3-də** Qax rayonu Alatəmir-Marsan-Tasmalı-Zəyəm-Lələli uzunluğu 23,5 km olan 2 hərəkət zolaqlı avtomobil yolu;

**- Avqust ayının 3-də** Qorağan-Qax-Zaqatala avtomobil yolunun Qax –Zaqatala hissəsinin 8,6 km-i, 2 hərəkət zolaqlı;

**- Avqust ayının 9-da** Yasamal rayonunun keçmiş “Sovetski” ərazisində yenidən qurulan “Statistika” dairəsinin, Nəriman Nərimanov prospektinin və Abdulla Şaiq küçəsinin;

**-Avqust ayının19-da** Zazalı-“İmamzadə” kompleksi-Gəncə avtomobil yolu, uzunluğu 19,3 km, 2-4 hərəkət zolaqlı;

**-Avqust ayının19-da** Samux rayonundaSamux-Füzuli-Lək-Əlibayramlı-

Qarabağlar-Çobanabdallı-Samux uzunluğu 36,5 km olan, 2 hərəkət zolaqlı;

**-Avqust ayının 20-də** Şəmkir rayonunda**,** Şəmkir-Yeni Göyçə-Dağ Cəyir, uzunluğu 31,0 km olan 2 hərəkət zolaqlı avtomobil yolu;

**-Sentyabr ayının 2-də** Cəlilabad rayonunda**,** Cəlilabad-Astanlı-Cəngan-Soltankənd, uzunluğu 21,2 km olan 2 hərəkət zolaqlı avtomobil yolu;

**-Sentyabr ayının 2-də** Ələt-Astara-İran İslam Respublikası ilə dövlət sərhədi avtomobil yolunun 32,2 kilometrlik Masallı-Cəlilabad hissəsi;

**-Sentyabr ayının 2-də** Ələt-Astara-İran İslam Respublikası ilə dövlət sərhədi avtomobil yolunun 22,2 kilometrlik Lənkəran-Masallı hissəsi;

**-Sentyabr ayının 24-də** Salyan rayonunda Çuxanlı-Gəncəli-Piratman-Parça Xələc-Seyidan, uzunluğu 30,2 km olan 2 hərəkət zolaqlı avtomobil yolu;

**- Oktyabr ayının-2-də** Şamaxı rayonunda Pirqulu-Dəmirçi (8 km), Şamaxı-Çöl Göylər-Padar (53 km), Adnalı və Çarhan kəndlərinə giriş yolları (7,2 km), Göylər-Quşçu (11,km) avtomobil yolları;

**- Oktyabr ayının-2-də** Qobustan rayonunda Təklə-Sündü-Xilmilli avtomobil yolu (17,2 km);

**- Oktyabr ayının-2-də** Bakı-Şamaxı-Muğanlı avtomobil yolunun 55-101-ci kilometrlik hissəsini əhatə edən Cəngi-Bədəlli yolu (46 km);

**- Noyabr ayının 28-də** Tərtər rayonundaTərtər-Seydimli-Qaradağlı-Sarov avtomobil yolu (29,5 km);

**- Noyabr ayının 28-də Sabirabad rayonunda** Qalağayın-Osmanlı-Çöl Beşdəli-Zalqarağac-Çöl Ağaməmmədli-Azadkənd-Muğan Gəncəli (20 km), Suqovuşan-Qaralar-Qəfərli-Əhmədabad-Nərimankənd-Həşimxanlı avtomobil yolu (43 km);

**- Dekabr ayının 7-də Quba rayonunda** Rustov-Xanəgah-Gürdəh, Rustov-Nöydün-Şuduq, Rustov-Məckəxacə, Rustov-Bağçalı-Yekdar avtomobil yolunun tikintisi (32,3 km);

**- Dekabr ayının 7-də** M-1, 45 km- 202 km yeni yolun təməl qoyulma mərasimi;

**- Dekabr ayının 24-də** “Bakı Ağ Şəhər”də Xaqani Rüstəmov küçəsinin, bu küçənin üzərində yerləşən dairə və dördçıxışlı 2 ədəd piyada keçidinin açılışı;

**- Dekabr ayının 29-da** Mehdiabad-Digah-Məmmədli , Mehdiabad-Fatmayı-Görədil avtomobil yolu, Azadlıq prospektinin Binəqədi rayonundan keçən hissəsi və Binəqədi şosesi yenidən qurulması, bu ərazidə yerləşən və prospektə çıxan Süleyman Sani Axundov, Şövkət Məmmədova, Cəfər Xəndan, İbrahimpaşa Dadaşov küçələri və s.

Yuxarıda qeyd olunan layihələrin həyata keçirilməsi, **2.1 milyon** nəfər əhalinin yaşadığı **651 yaşayış** məntəqəsini əhatə edərək, kənd təsərrüfatı, turizm və sənayenin inkişafına gətirib çıxarıb.

**Kəndlərarası və Bakı şəhərinin qəsəbələrarası**

**avtomobil yolları**

Ölkə başçısının göstərişi ilə yerli icra hakimiyyəti orqanları tərəfindən 2013, 2014, 2015 və 2016--cı illərdə tikintisinə başlanılmış kəndlərarası avtomobil yollarının tikintisinin başa çatdırılması, habelə Bakı şəhəri və qəsəbələrində avtomobil yollarının tikintisi və yenidən qurulmasının davam etdirilməsi 2016-cı ildən başlayaraq AAYDA-nə (o vaxtkı “Azəravtoyol” ASC) həvalə edildi.

Bunun nəticəsində 2017-ci il ərzində Prezident İlham Əliyevin imzaladığı **33** Sərəncama əsasən respublikamızın **31** rayon və şəhərində **655.7 min nəfər** əhali yaşayan **395** yaşayış məntəqəsini birləşdirən uzunluğu **863.2 km** olan **42** kəndlərarası avtomobil yolunun, Şəki şəhərində **1 körpünün** bərpası və Zaqatalada **1** piyada keçidinin tikintisi və təmiri işləri başa çatdırıldı.

Bakı şəhərində isə **736,8 min nəfər** əhali yaşayan, **28** yaşayış məntəqəsini birləşdirən, uzunluğu **98,0 km** olan **10** qəsəbələrarası avtomobil yolunun tikintisi və yenidən qurulması icra olundu.

**Nəqliyyatın hərəkətinin təhlükəsizliyi ilə bağlı həyata keçirilən tədbirlər**

Hərəkət iştirakçılarının fasiləsiz və təhlükəsiz hərəkətini təmin etmək məqsədi ilə AAYDA tərəfindən 2017-ci il ərzində Bakı şəhərində və respublikanın avtomobil yollarında **3355 ədəd** yol nişanı, **1085 ədəd** məlumatverici lövhə, **10 948 ədəd** siqnal dirəyi, **1140 ədəd** siqnal bayrağı, **14 860 pm** əyrixətli tirlər quraşdırılıb və bərpa edilib **774,2 min m2** həcmində yolların boya ilə xətlənməsi işləri yerinə yetirilib.

**Maddi-Texniki bazanın gücləndirilməsi**

2017-ci il ərzində AAYDA-nin maddi-texniki bazasını gücləndirmək məqsədilə 2**3 ədəd** yükləyici ekskovator, **54 ədəd** bir və iki silindrli **əl** vərdənəsi, **40 ədəd** hidravlik çəkic, **15 ədəd** Yük Sərnişin avtomobili, **10 ədəd** yük furqon UAZ tipli avtomobil, **31 ədəd** Çat Kəsən, **1 ədəd** asfalt-beton örtükdə əmələ gələn çatları bərpa etmək üçün üçün avadanlıq alınaraq tabeliyimizdəki idarə və müəssisələrin istifadəsinə verilib.

Agentliyin Bakı şəhərindəki Qış Təsərrüfatı Sahəsi yenidən qurulub.

**Ekologiya və yaşıllaşdırma**

Avtomobil yollarının təhkim zolağında 2017-ci ildə isə 116790 ədəd, ümumilikdə 505.5 hektar ərazidə 303319 ədəd müxtəlif növ ağac və kol bitkisi əkilib.